AMA คาดผลงาน Q2/60 โตต่อเนื่องตอบรับขยายกองเรือเพิ่ม 19 พ.ค.นี้
AMA คาดผลงาน Q2/60 โตต่อเนื่องตอบรับขยายกองเรือเพิ่ม 19 พ.ค.นี้
9 พ.ค. 2560

นายพิศาล รัชกิจประการ กรรมการผู้จัดการ บริษัท อาม่า มารีน จำกัด (มหาชน) หรือ AMA เปิดเผยว่า บริษัทฯคาดว่าผลประกอบการในช่วงไตรมาส 2/60 และทั้งปี 60 จะเติบโตได้อย่างต่อเนื่อง โดยบริษัทเตรียมรับเรือลำใหม่ในวันที่ 19 พ.ค.60 จากประเทศเกาหลี มูลค่า 390.17 ล้านบาท น้ำหนักบรรทุก 13,250 เดทเวทตัน ซึ่งเรือลำดังกล่าวจะสามารถเริ่มให้บริการขนส่ง และรับรู้รายได้ทันที ส่งผลให้กองเรือของบริษัทเพิ่มขึ้นจาก 8 ลำเป็น 9 ลำ และมีน้ำหนักบรรทุกรวม เพิ่มขึ้นจาก 56,730 เดทเวทตัน เป็น 69,980 เดทเวทตัน หรือคิดเป็นเพิ่มขึ้น 23.35%
สำหรับเรือลำดังกล่าวบริษัทฯมีแผนจะนำไปให้บริการขนส่งผลิตภัณฑ์น้ำมันปาล์มไปในภูมิภาคเอเชียตะวันออก เช่นจีน เกาหลีใต้ และญี่ปุ่น เป็นต้น รวมถึงภูมิภาคเอเชียใต้ เช่น อินเดีย ปากีสถาน ศรีลังกา และบังคลาเทศ เป็นต้น